ΓΡΑΠΤΗ ΕΡΩΤΗΣΗ P-2246/99

υποβολή: Chris Davies (ELDR) προς την Επιτροπή

(19 Νοεμβρίου 1999)

Θέμα: Οργανοφωσφορικά ζιζανιοκτόνα

Σε ποίες ενέργειες προβαίνει η Επιτροπή για να προσδιορίσει τα σε μακρά χρονική κλίμακα αποτελέσματα των οργανοφωσφορικών ζιζανιοκτόνων παντός είδους στηνγεία του ανθρώπου και να τα μειώσει;

Η απάντηση του κ. Byrne εξ ονόματος της Επιτροπής

(20 Δεκεμβρίου 1999)

Η οδηγία 91/0414/ΕΟΚ του Συμβουλίου της 15ης Ιουλίου 1991 σχετικά με τη διάθεση στην αγορά φυτοπροστατευτικών προϊόντων(1) προβλέπει ένα πρόγραμμα αναθεώρησης όλων των δραστικών ουσιών πουπήρχαν στην αγορά το 1993. Η πρώτη φάση του προγράμματος αναθεώρησης τωνπαρχουσών δραστικών ουσιών πραγματοποιείται για ένα κατάλογο 90 σημαντικών δραστικών ουσιών σύμφωνα με τον κανονισμό (ΕΟΚ) 3600/92 της Επιτροπής της 11ης Δεκεμβρίου 1992 σχετικά με τον καθορισμό των λεπτομερών κανόνων εφαρμογής του πρώτου σταδίου του προγράμματος εργασίας που αναφέρεται στο άρθρο 8, παράγραφος 2, της οδηγίας 91/414/EΟΚ του Συμβουλίου σχετικά με τη διάθεση στην αγορά φυτοπροστατευτικών προϊόντων(2). Η αναθεώρηση αυτών των δραστικών ουσιών συνεχίζεται και καλύπτει αρκετά οργανοφωσφορικά άλατα.

Η Επιτροπή προετοιμάζει τώρα το δεύτερο στάδιο του προγράμματος αναθεώρησης. Το σχέδιο κανονισμού θα προβλέπει επίσης την αξιολόγηση ενός δεύτερου καταλόγου ουσιών που προκαλούν σοβαρές ανησυχίες. Ο κατάλογος αυτός περιλαμβάνει όλα ταπόλοιπα οργανοφωσφορικά άλατα που δεν καλύπτονται από τον πρώτο κατάλογο των 90 δραστικών ουσιών. Θα προβλέπει την απόσυρση από την αγορά το αργότερο τον Ιούλιο του 2003 των δραστικών ουσιών για τις οποίες η βιομηχανία δεν θαποβάλει πλήρεις φακέλους. Για τις δραστικές ουσίες που θαποστηριχτούν, η επιτάχυνση των διαδικασιών θα επιτρέπει την έγκαιρη λήψη αποφάσεων.

Με τον τρόπο αυτό αναμένεται ότι για τα περισσότερα οργανοφωσφορικά άλατα η τελική απόφαση σχετικά με τη δυνατότητα αποδοχής τους θα έχει ληφθεί έως το 2003.

Στο τέταρτο πρόγραμμα πλαίσιο(3), το κοινοτικό πρόγραμμα FAIRποστηρίζει ένα ερευνητικό σχέδιο που έχει σκοπό την ανάπτυξη ταχέων ανοσοχημικών δοκιμαστικών μεθόδων για τη δημιουργία ενός συστήματος μαζικής ανίχνευσης για τον έλεγχο των τοξικών οργανοφωσφορικών ζιζανιοκτόνων στα δημητριακά και στα προϊόντα με βάση τα δημητριακά. Επομένως, το ερευνητικό αυτό σχέδιο συνεισφέρει σημαντικά στην εκτίμηση του κινδύνου και στονπολογισμό της έκθεσης των ανθρώπων σε παρόμοια ζιζανιοκτόνα που συνδέονται με τα δημητριακά και τα προϊόντα με βάση τα δημητριακά.

Στο πέμπτο πρόγραμμα πλαίσιο η κύρια δράση 1 του προγράμματος «ποιότητα ζωής» διαπραγματεύεται τώρα δύο νέα σχέδια. Το πρώτο αποσκοπεί, μεταξύ άλλων, στην εναρμόνιση των αρχών, της ορολογίας και της μεθοδολογίας για την εκτίμηση του κινδύνου. Με τον τρόπο αυτό θα βελτιωθεί η επιστημονική βάση της εκτίμησης του κινδύνου που συνδέεται με τις προσμείξεις των τροφίμων όπως τα οργανοφωσφορικά ζιζανιοκτόνα, συμπεριλαμβανομένων των πιθανών αλληλεπιδράσεων μεταξύ ορισμένων χημικών ουσιών και της επίδρασης του τροφικού μέσου σε σχέση με την προστασία των καταναλωτών. Το δεύτερο αποσκοπεί στην ανάπτυξη ενός νέου και επικυρωμένου λογισμικού ειδικά σχεδιασμένου για τη δημιουργία μοντέλων (χρησιμοποιώντας και στοιχεία που αφορούν τα οργανοφωσφορικά ζιζανιοκτόνα) σχετικά με την πρόσληψη χημικών και θρεπτικών ουσιών από τα τρόφιμα για διαφορετικούς πληθυσμούς στόχους όπως είναι τα βρέφη, οι έφηβοι και οι ενήλικοι.

(1) ΕΕ L 230 της 19.8.1991.

(2) ΕΕ L 366 της 15.12.1992.

(3) ΕΕ L 117 της 8.5.1990.